ნენსი კასებაუმი
ნენსი ლენდონ კასებაუმ ბეიკერი (ინგლ. Nancy Landon Kassebaum Baker; დ. 29 ივლისი 1932, ტოპიკა, კანზასი, აშშ) — ამერიკელი პოლიტიკოსი, აშშ-ის სენატის წევრი კანზასის შტატიდან 1979-1997 წლებში. არის ალფრედ მოსმან ლენდონის შვილი, რომელიც 1933-1937 წლებში იყო კანზასის გუბერნატორი და 1936 წლის საპრეზიდენტო არჩევნების კანდიდატი რესპუბლიკური პარტიიდან. პირველი ქალი, რომელიც სენატში აირჩიეს ისე, რომ იქ მისი მეუღლე მანამდე არ მუშაობდა.